Apstiprināts ar

Valsts izglītības satura centra

2022.gada 14. februāra rīkojumu Nr.4.1-07/32

**Mūsdienu deju radošais konkurss**

**NOLIKUMS**

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības un 2021. gada 9. oktobra rīkojuma Nr. 720 “Par ārkārtējās situācijas izsludināšanu” nosacījumi.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma.*

**MĒRĶIS**

1. Veicināt bērnu un jauniešu pilsonisko līdzdalību, kultūras izpratni, pašizpausmi mākslā, sekmējot bērnu un jauniešu mūsdienu deju kolektīvu radošo darbību un māksliniecisko sniegumu.

**UZDEVUMI**

1. Veicināt zināšanās balstītu, kvalitatīvu un mūsdienīgu horeogrāfu jaunrades darbu un mākslinieciski augstvērtīgu deju radīšanu.
2. Papildināt mūsdienu deju koprepertuāru, nodrošinot iespējas bērniem un jauniešiem daudzveidīgām norisēm mūsdienu dejas žanrā.
3. Pilnveidot bērnu un jauniešu mūsdienu deju kolektīvu dalībnieku radošumu, vadītāju un horeogrāfu profesionālo kompetenci, veicināt jaunrades darbu un pieredzes apmaiņu.

**ORGANIZATORI**

1. Valsts izglītības satura centrs (VISC) sadarbībā ar pašvaldībām, pašvaldību izglītības pārvaldēm un izglītības iestādēm, kā arī privātajām deju studijām un skolām.

**DALĪBNIEKI**

1. Latvijas izglītības un kultūras iestāžu, juridisko un fizisko personu dibināti mūsdienu deju skolu un studiju kolektīvi.
2. Dejas autori un horeogrāfi iedalās:
	1. bērns vai jaunietis, kurš veidojis deju sev vai kolektīvam (kolektīva grupai), kurā pats dejo, un kurš nestudē Latvijas Kultūras koledžā vai Latvijas Kultūras akadēmijā (nav vecāks par 22 gadiem (ieskaitot));
	2. deju pedagogs un horeogrāfs (no 18 gadu vecuma).

**Dalībnieka personas datu aizsardzības nosacījumi** (*pielikums Nr.1*)

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informējis pilngadīgu dalībnieku vai nepilngadīga dalībnieka likumisko pārstāvi par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

1. Mūsdienu deju radošais konkurss (turpmāk- konkurss) notiek video formātā, iesūtot dejas video materiālu saskaņā ar pieteikšanās nosacījumiem. Tehniskie nosacījumi video ieraksta veidošanai pielikumā Nr. 3.
2. Konkursā var pieteikt dejas jebkurai bērnu un jauniešu vecuma un kvalitātes grupai atbilstošā kategorijā:
	1. pirmskolas vecums:
* dzimuši 2016.gadā un jaunāki – B kvalitātes grupa;
* dzimuši 2013.-2015.gadam – B kvalitātes grupa.
	1. 1.-2.klase – A un B kvalitātes grupa;
	2. 3.-4.klase – A un B kvalitātes grupa;
	3. 5.-7.klase – A un B kvalitātes grupa;
	4. 8.-9.klase – A un B kvalitātes grupa;
	5. 10.-12.klase – A un B kvalitātes grupa.
1. Ielu deju kolektīvi piesaka dejas šādās bērnu un jauniešu vecuma grupās nedalot tās kvalitātes grupās:
	1. 1.-4. klases;
	2. 5.-9. klase;
	3. 10.-12. klase.
2. Bērnu un jauniešu kvalitātes grupas iedalās:
	1. B grupa – iesācēji, deju pieredze līdz 2 gadiem;
	2. A grupa – dejo 2 un vairāk gadus.
3. Dejas var pieteikt šādās deju kategorijas:

14.1. Laikmetīgā deja – šajā kategorijā tiek izpildītas deju kompozīcijas, kuras ir veidotas izmantojot laikmetīgo deju tehniku, izslēdzot jebkādus klasiskās dejas (baleta) kustību elementus. Citu deju tehniku izmantošana nav ieteicama. Kompozīcijai jābūt ar ideju vai tēmu. Mūzikas izmantošana ir neierobežota;

14.2. Modernā deja (*modern dance*) – kompozīcijas, kuras ir veidotas izmantojot klasiskās, modernās un laikmetīgās dejas tehnikas. Kompozīcijai jābūt ar ideju vai tēmu. Ir atļauti dažādi pacelšanas elementi (atbilstoši bērnu vecumam) un akrobātiskie paņēmieni (atbilstoši bērnu vecumam). Drīkst izmantot dekorācijas. Mūzikas izmantošana ir neierobežota;

14.3. Džeza deja – šajā kategorijā tiek izpildītas deju kompozīcijas, kuras ir veidotas izmantojot džeza dejas tehnikas;

14.4. Pop deja (*pop dance*) – izklaidējoša, atpūtas pasākumu deja, izmantojot dažādas deju tehnikas, bez sarežģītām kustībām. Šajā kategorijā dejas kompozīcija var būt bez tēmas vai idejas;

14.5. Hip-hop deja – šajā kategorijā tiek izpildītas deju kompozīcijas, kuras ir veidotas izmantojot dažādus Hip-hop kultūras deju stilus un novirzienus.

 15. Dejas var tik veidotas šādiem sastāviem, ievērojot noteikto laika limitu:

* 1. Solo deja – 1,3 – 2,15 min;
	2. Duets – 1,3 – 2,15 min.;
	3. Mazā grupa (3-8 cilvēki) – 2 – 4 min.;
	4. Lielā grupa (9 un vairāk cilvēki) – 2 – 4 min.
1. Pieteikto deju var izpildīt viens kolektīvs, viena vecuma grupa ar vienu sastāvu.
2. Ja kādā vecuma un kvalitātes grupā vai deju stilā ir pieteikti mazāk kā trīs (ieskaitot) dalībnieki, vecuma grupas un deju stili var tikt apvienoti saskaņā ar vērtēšanas komisijas lēmumu.
3. Autoram, veidojot deju, jāievēro Autortiesību likums – dejai izvēlētais muzikālais materiāls, tā izmantošana jāsaskaņo ar tās autoru. Parakstot pieteikuma anketu, horeogrāfs vai kolektīva vadītājs apliecina, ka ir veicis saskaņojumu ar mūzikas, aranžējuma un vārdu autoriem par muzikālā un literārā materiāla izmantošanu konkrētajai horeogrāfijai, publiskajam izpildījumam, tiražēšanai un izmantošanai metodiskajam darbam.
4. Konkursā aizliegts pieteikt deju ar mūzikas pavadījumu, kas radīts jau publicētām dejām, Latvijas skolu jaunatnes dziesmu un deju svētku lieluzvedumiem un lielkoncertiem vai citiem valsts nozīmes pasākumiem.
5. Konkursā aizliegts pieteikt šajā vai citos jaunrades vai radošo deju konkursos apbalvotās dejas, kā arī dejas, kas tapušas ar valsts finansējumu kā atsevišķi pasūtījumi.
6. Konkursā pieteiktās dejas izpilda atbilstošās vecuma grupas deju kolektīvs.
7. Viena autora konkursam pieteikto deju skaits nav ierobežots. Autors var pieteikt vairākas dejas, par katru aizpildot atsevišķu pieteikumu.
8. Kolektīva vadītājs ir atbildīgs par to, lai konkursa laikā viņa vadītā kolektīva dalībnieki ievērotu sabiedrībā pieņemtās morāles un uzvedības normas, kā arī epidemioloģiskās drošības nosacījumus un pasākumus.
9. Deju kolektīva vadītājs, parakstot konkursa pieteikuma anketu, piekrīt konkursa nolikuma nosacījumiem un apņemas izpildīt tajā noteikto.

**PIETEIKŠANĀS**

1. Parakstītu pieteikuma anketu (pielikums Nr.2) autors iesūta līdz 2022.gada **24.oktobrim** VISC Interešu izglītības un audzināšanas darba nodaļā, Strūgu ielā 4, Rīgā, kontaktinformācija elektroniski sazinoties - e-pasts: musdienu.deja@visc.gov.lv. Pieteikuma anketu var parakstīt arī ar drošu elektronisko parakstu.
2. Ja pieteiktās dejas autors ir bērns vai jaunietis, kurš nav sasniedzis 18 gadu vecumu, pieteikuma anketu paraksta kolektīva vadītājs, kurā bērns vai jaunietis dejo.
3. Sagatavotās un pieteiktās dejas video materiālu/tā saiti iesūta aizpildot formu: <https://forms.gle/BWZAugi9GY4fFEQv9> .
4. Neprecīzi vai nepilnīgi aizpildīts, neparakstīts pieteikums vai pēc šā nolikuma noteiktā termiņa iesniegts pieteikums un dejas mūzikas audio un video ieraksts netiek izskatīts.
5. Parakstot pieteikuma anketu, dalībnieks apliecina, ka ir iepazinies ar konkursa nolikumu un apņemas to ievērot.

**KONKURSA VĒRTĒŠANA UN KRITĒRIJI**

1. Konkursu vērtē VISC izveidota vērtēšanas komisija trīs dejas mākslas ekspertu sastāvā.
2. Deju vērtēšana notiek pēc 25 punktu sistēmas.
3. Aprēķinot vērtējumu, tiek summēts katra vērtēšanas komisijas locekļa piešķirto punktu skaits, tad nosakot vidējo vērtējumu par deju.
4. Vērtēšanas kritēriji:

33.1. horeogrāfiskās idejas oriģinalitāte – 5 punkti;

33.2. horeogrāfijas un mūzikas materiāla saskaņa – 5 punkti;

33.3. horeogrāfijas atbilstība dejotāju vecumam – 5 punkti;

33.4. horeogrāfijas izteiksmes līdzekļu izvēles atbilstība idejai – 5 punkti;

33.5. mākslinieciskais sniegums kopumā – izpildījuma muzikalitāte, dejas rakstura atklāsme, skatuves tērpa valkāšanas kultūra – 5 punkti.

34. Viena vērtēšanas komisijas locekļa maksimālais piešķirtais punktu skaits katrai dejai ir 25 punkti.

35. Vērtējot dejas, tiek atsevišķi vērtētas bērnu un jauniešu radītās dejas un deju pedagogu un horeogrāfu radītās dejas.

1. Vērtēšanas komisija pieteiktās dejas vērtē un apbalvo katrā vecuma grupā saskaņā ar nolikuma 10. un 11. punktu atbilstoši nolikuma 13.punktā noteiktajām deju kategorijām.
2. Ja vērtēšanas komisija lemj, ka pieteiktie B grupas dalībnieki atbilst A grupas dalībnieku līmenim, tad vērtēšanas komisijai ir tiesības šo grupu nevērtēt un automātiski tai piešķirt pēdējo vietu.
3. Ja kādas grupas priekšnesums neatbilst pieteiktajai deju kategorijai, vērtēšanas komisijai ir tiesības šo grupu nevērtēt un automātiski tai piešķirt pēdējo vietu vai dot iespēju startēt atbilstošā deju kategorijā.
4. Iegūtie punkti tiek protokolēti, un konkursa rezultāti tiek paziņoti (ievietoti VISC mājas lapā) līdz 2022.gada 16.novembrim.
5. Pēc konkursa norises un rezultātu paziņošanas vērtēšanas komisija nodrošina attālinātu vai klātienes tikšanos ar horeogrāfiem par konkursam pieteiktajām dejām. Vērtēšanas komisija sniedz savu vērtējumu, ievērojot profesionālās un vispārējās ētikas pamatprincipus.
6. Konkursā atzinību guvušās un apbalvotās dejas un mūzika, saskaņojot ar autoru, var tikt iepirktas, pirmpublicētas un izmantotas deju kolektīvu koprepertuārā.

**APBALVOŠANA**

1. Pamatojoties uz vērtēšanas komisijas vērtējumu, katrā vecuma kvalitātes grupā atbilstošās deju kategorijas kolektīvs tiek apbalvots ar VISC diplomu vai pateicību:

42.1. Augstākās pakāpes diploms - 22,00 – 25,00 punkti;

42.2. I pakāpes diploms – 19,00 – 21,99 punkti

42.3. II pakāpes diploms - 16,00 – 18,99 punkti;

42.4. III pakāpes diploms – 13.00 – 15,99 punkti;

42.5. Pateicība par piedalīšanos – līdz 12,99 punktiem.

1. Pēc vērtēšanas komisijas ieteikuma var tikt apbalvota veiksmīgākās horeogrāfijas katrā nolikuma 13.punktā minētajā dejas kategorijā.
2. Konkursa dalībniekiem var tikt piešķirts balvas pēc pašvaldību vai privātpersonu iniciatīvas.

**FINANSĒJUMS**

1. Konkursa vērtēšanas darba apmaksu, pasākuma producēšanas apmaksu, tehnisko nodrošinājumu finansē no valsts budžeta 42.03. apakšprogrammas “Skolu jaunatnes dziesmu un deju svētki”.
2. Kolektīvu un/vai to dalībnieku dalību konkursā, tajā skaitā ar tehnisko un organizatorisko nodrošināšanu saistītos jautājumus finansē pašvaldība vai iestāde, kurā kolektīvs darbojas.

**PROJEKTA VADĪTĀJA**

 VISC Neformālās izglītības departamenta Interešu izglītības un audzināšanas darba nodaļas vecākā referente Inese Leoho-Čudare, tālr. 60001627, e-pasts: musdienu.deja@visc.gov.lv.

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

1. Datu aizsardzības speciālista kontaktinformācija: e-pasta adrese: datuspecialists@visc.gov.lv.

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

PIETEIKUMA ANKETA

**Dejas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dejas autos vai** **horeogrāfs**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 */vajadzīgo apvilkt: dejas autors – bērns vai jaunietis, horeogrāfs – kolektīva vadītājs vai pieaicināts horeogrāfs/*

**e-pasts** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **tālrunis** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mūzikas autors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dziesmas teksta autors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Īsa dejas anotācija**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Deja veidota (atzīmēt) un to izpilda:

|  |  |  |  |  |  |
| --- | --- | --- | --- | --- | --- |
| **Vecuma grupa** *(apvilkt, atzīmēt, ierakstīt )* | 1.- 2. klase | 3.- 4. klase | 5. - 7. klase | 8. - 9. klase | 10. - 12.klase |
|  **Ielu deja, vecuma grupa***(apvilkt, atzīmēt)* | 1.-4.klase | 5.-9.klase | 8.-12.klase |
| **Kvalitātes grupa** *(apvilkt, atzīmēt)* | **A** | **B** |
| **Dejas kategorija** *(apvilkt, atzīmēt)* | Laikmetīgā deja | Džeza deja  | Hip Hop kultūras deja | Individuālā stila deja |

**Dejas metrāža**\_\_\_\_\_\_\_\_

**Kolektīva nosaukums, kas deju izpilda**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dalībnieku skaits**\_\_\_\_\_\_\_\_\_\_\_\_

**Video faila nosaukums**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Iesniedzot pieteikuma anketu dejas autors piekrīt:*

*- Mūsdienu deju radošais konkursa nolikuma noteikumiem*

*- Atbildībai par iesniegtā muzikālā materiāla autortiesību izmantošanu*

*- Apliecina, ka nepilngadīgo personu likumiskie pārstāvji un/vai pilngadīgas personas ir devušas piekrišanu filmēt, fotografēt vai kā citādi dokumentēt bērnu un jauniešu aktivitātes, kas atspoguļojas iesniegtajā video materiālā*

*- Augstāk norādīto personas datu (vārds, uzvārds, e-pasts, tālrunis) nodošanai Valsts izglītības satura centram (Personas datu pārzinis) ar mērķi sagatavot un nodrošināt konkursa norisi. Personas datu pārzinis nodrošina drošus organizatoriskus un tehniskus pasākumus personas datu aizsardzībai atbilstoši personas datu aizsardzības politikai.*

Datums \_\_\_\_\_\_\_\_\_\_\_\_\_\_\_ Horeogrāfa/kolektīva vadītāja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.3*

**Tehniskie nosacījumi video ieraksta veidošanai un iesūtīšanai**

1. Video ierakstam jābūt gatavotam un filmētam laikā no 2021.gada 1.janvāra līdz 2021.gada 25.oktobrim, ievērojot Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” prasības un citas saistošās prasības.
2. Video ierakstīšanai var izmantot video kameru, foto aparātu, datora web kameru, mobilo telefonu vai citu līdzīgu ierīci.
3. Attēla kvalitātei jābūt vismaz HD Ready (720 līnijas pa vertikāli), vēlams Full HD (1080 līnijas par vertikāli).
4. Ieraksta ierīcei (kamerai, mobilajam tālrunim) jāatrodas uz statīva vai stabila pamata.
5. Attēlam jābūt horizontālam (kā uz televizora vai datora ekrāna).
6. Objektīvam jāatrodas centrā pietiekamā attālumā, lai ietvertu dejotāja/-ju sniegumu bez pārrāvumiem.
7. Pievērst uzmanību skaņas kvalitātei – priekšnesumam jābūt skaidri sadzirdamam (vēlams lietot papildus mikrofonu un pēc iespējas ierobežot apkārtējos trokšņus).
8. Katrai dejai jābūt atsevišķā failā, kas aprakstīts pēc šādas formulas:

**vecuma\_kvalitātes grupa\_dejas stils**\_**dejas nosaukums\_horeogrāfa vārds, uzvārds\_izpildītajs/kolektīva nosaukums**,

piemēram: 1-2kl\_B\_dzezadeja\_Zvaigznite\_DaceGaismina\_Laimite.